Gedagte vir die dag: Die bloed van JesusFoto: pixgood.com God se vergifnis is verstommend! Hy het berge verskuif om ons verhouding met Hom te herstel. Sy vergifnis is volkome. Hy het sy Seun Jesus gestuur om ons vry te maak van alle sonde. Daar hoef geen ves­ting van sonde in ons lewe te wees nie. Die bloed van Jesus het daarvoor betaal. Nou spreek God ons in sy genade vry op grond van die verlossing wat Christus Jesus vir ons verkry het – en dit sonder enige verdienste van ons kant. Want God het Hom gestuur as ’n offer wat deur sy sterwe versoening bewerk het vir almal wat glo. (Romeine 3:24-26) Hierdie Jesus is oorgelewer om ter wille van ons sondes te sterf, en Hy is opgewek sodat ons vrygespreek kan word. (Romeine 4:25) Bron: ’n Anker vir die siel deur Riekert Botha Uitgewer: Christelike Uitgewersmaatskappy